CELEX: 32016D1367
Language: el
Date: 2016-08-10 00:00:00
Title: Εκτελεστική απόφαση (ΕΕ) 2016/1367 της Επιτροπής, της 10ης Αυγούστου 2016, για ορισμένα μέτρα προστασίας σχετικά με την αφρικανική πανώλη των χοίρων στην Πολωνία [κοινοποιηθείσα υπό τον αριθμό C(2016) 5278] (Κείμενο που παρουσιάζει ενδιαφέρον για τον ΕΟΧ)

11.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 216/26
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1367 ΤΗΣ ΕΠΙΤΡΟΠΉΣ
   της 10ης Αυγούστου 2016
   για ορισμένα μέτρα προστασίας σχετικά με την αφρικανική πανώλη των χοίρων στην Πολωνία
   
      
         [κοινοποιηθείσα υπό τον αριθμό C(2016) 5278]
      
   
   (Το κείμενο στην πολωνική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Η αφρικανική πανώλη των χοίρων είναι λοιμώδης ιογενής νόσος των πληθυσμών οικόσιτων χοίρων και αγριόχοιρων, η οποία μπορεί να επηρεάσει σοβαρά την κερδοφορία της χοιροτροφίας και να διαταράξει το εμπόριο μέσα στην Ένωση και τις εξαγωγές προς τρίτες χώρες.
            
         
               (2)
            
            
               Σε περίπτωση εκδήλωσης εστίας της αφρικανικής πανώλης των χοίρων, υπάρχει κίνδυνος εξάπλωσης του παράγοντα της νόσου σε άλλες χοιροτροφικές εκμεταλλεύσεις και σε αγριόχοιρους. Ως αποτέλεσμα, η νόσος μπορεί να εξαπλωθεί από το ένα κράτος μέλος στο άλλο, καθώς και σε τρίτες χώρες, μέσω του εμπορίου ζώντων χοίρων ή των προϊόντων τους.
            
         
               (3)
            
            
               Η οδηγία 2002/60/EK του Συμβουλίου (3) θεσπίζει τα ελάχιστα μέτρα για την καταπολέμηση της αφρικανικής πανώλης των χοίρων που πρέπει να εφαρμοστούν μέσα στην Ένωση. Το άρθρο 9 της οδηγίας 2002/60/ΕΚ ορίζει ότι, σε περίπτωση εκδήλωσης εστιών της εν λόγω νόσου, πρέπει να καθορίζονται ζώνες προστασίας και ζώνες επιτήρησης, στις οποίες θα εφαρμόζονται τα μέτρα που αναφέρονται στα άρθρα 10 και 11 της εν λόγω οδηγίας.
            
         
               (4)
            
            
               Η Πολωνία ενημέρωσε την Επιτροπή για την επικαιροποιημένη κατάσταση όσον αφορά την αφρικανική πανώλη των χοίρων στην επικράτειά της και, σύμφωνα με το άρθρο 9 της οδηγίας 2002/60/ΕΚ, δημιούργησε ζώνες προστασίας και ζώνες επιτήρησης, στις οποίες εφαρμόζονται τα μέτρα που αναφέρονται στα άρθρα 10 και 11 της εν λόγω οδηγίας.
            
         
               (5)
            
            
               Για να προληφθεί τυχόν περιττή διαταραχή στο εμπόριο εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να οριστούν σε ενωσιακό επίπεδο οι ζώνες προστασίας και επιτήρησης στην Πολωνία όσον αφορά την αφρικανική πανώλη των χοίρων, σε συνεργασία με το εν λόγω κράτος μέλος.
            
         
               (6)
            
            
               Ως εκ τούτου, οι περιοχές που χαρακτηρίζονται ως ζώνες προστασίας και επιτήρησης στην Πολωνία θα πρέπει να καθοριστούν στο παράρτημα της παρούσας απόφασης.
            
         
               (7)
            
            
               Τα μέτρα θα πρέπει να περιορίζονται ως προς την εφαρμογή τους, έτσι ώστε να δοθεί επαρκής χρόνος για την επιδημιολογική έρευνα και να καταστεί δυνατή η επανεξέταση των ληφθέντων μέτρων.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Πολωνία εξασφαλίζει ότι οι ζώνες προστασίας και επιτήρησης που έχουν καθοριστεί σύμφωνα με το άρθρο 9 της οδηγίας 2002/60/ΕΚ περιλαμβάνουν τουλάχιστον τις περιοχές που ορίζονται ως ζώνες προστασίας και επιτήρησης στο παράρτημα της παρούσας απόφασης.
   Άρθρο 2
   Η παρούσα απόφαση εφαρμόζεται έως τις 30 Σεπτεμβρίου 2016.
   Άρθρο 3
   Η παρούσα απόφαση απευθύνεται στη Δημοκρατία της Πολωνίας.
   
      Βρυξέλλες, 10 Αυγούστου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (ΕΕ L 192 της 20.7.2002, σ. 27).
   
      ΠΑΡΑΡΤΗΜΑ
      
                  Πολωνία
               
               
                  Ζώνες που αναφέρονται στο άρθρο 1
               
            
                  Ζώνη προστασίας
               
               
                  Τα εξωτερικά όρια της παρούσας ζώνης προστασίας οριοθετούνται ως εξής:
                  
                              α)
                           
                           
                              από τα ανατολικά: από τα όρια βορείως του χωριού Sanie Dąb, το νότιο τμήμα της οδού από το χωριό Sanie Dąb έως το χωριό Kołaki Koscielne, με το σημείο τομής με τον ποταμό Dąb, στη συνέχεια νοτιοανατολικά κατά μήκος του ποταμού Dąb, στη συνέχεια κατά μήκος των ορίων του δάσους έως τα δυτικά όρια του χωριού Tybory — Οlszewo, στη συνέχεια κατά μήκος της οδού από το χωριό Τybory — Οlszewo έως το χωριό Τybory — Κamianka, στη συνέχεια τα δυτικά όρια του χωριού Τybory — Κamianka έως την οδό από το χωριό Τybory-Κamianka έως το χωριό Jabłonka Kościelna, στη συνέχεια νότια της υδάτινης οδού από τη λίμνη Κamianka έως τον ποταμό Jabłonka, στη συνέχεια στις εκβολές της υδάτινης οδού έως τον ποταμό Jabłonka, στη συνέχεια σε ευθεία γραμμή νότια της διασταύρωσης της οδού αριθ. 66 με την οδό από το χωριό Jabłonka Kościelna έως το χωριό Miodusy — Litwa·
                           
                        
                              β)
                           
                           
                              από τα νότια: οδός αριθ. 66 δυτικά της διασταύρωσης του ποταμού Jabłonka με την οδό αριθ. 66, στη συνέχεια κατά μήκος του νοτίου ορίου του χωριού Faszcze έως τον ποταμό Jabłonka, στη συνέχεια δυτικά κατά μήκος του ποταμού Jabłonka έως τα όρια του χωριού Wdziękoń Pierwszy και του χωριού Wdziękoń Drugi, στη συνέχεια σε ευθεία γραμμή βόρεια της οδού αριθ. 66, στη συνέχεια δυτικά της οδού αριθ. 66 έως τη διασταύρωση της υδάτινης οδού με την οδό αριθ. 66 στο επίπεδο του χωριού Wdziękoń Pierwszy·
                           
                        
                              γ)
                           
                           
                              από τα δυτικά: βόρεια κατά μήκος της υδάτινης οδού έως το όριο του δάσους, κατά μήκος του ανατολικού ορίου του βιότοπου Brabówka, στη συνέχεια το όριο του δάσους ανατολικά της οδού από το χωριό Grabówka στο χωριό Wróble — Arciszewo·
                           
                        
                              δ)
                           
                           
                              από τα βόρεια: σε ευθεία γραμμή ανατολικά του ποταμού Dąb νοτίως του χωριού Czarnowo Dąb, στη συνέχεια ανατολικά σε ευθεία γραμμή έως το βόρειο όριο του χωριού Sanie Dąb, έως την οδό από το χωριό Sanie Dąb έως το χωριό Κołaki Κoscielne.
                           
                        
            
                  Ζώνη επιτήρησης
               
               
                  Τα εξωτερικά όρια της παρούσας ζώνης επιτήρησης οριοθετούνται ως εξής:
                  
                              α)
                           
                           
                              από τα ανατολικά: σε ευθεία γραμμή από τα σύνορα των περιοχών Wysokomazowiecki και Ζambrowski, στο επίπεδο του χωριού Stare Νiziołki, έως το σημείο τομής με τον ποταμό Rokietnica μεταξύ των χωριών Grodzkie Szczepanowięta και Nowe Grodzkie, στη συνέχεια σε ευθεία γραμμή έως το χωριό Wnory Wiechy, στη συνέχεια προς τα νότια κατά μήκος της οδού και προς τα ανατολικά κατά μήκος των ορίων των χωριών Chojane Piecki, Kalinowo-Solki, Kalinowo Czosnowo, Buczyno Mikosy έως το χωριό Βrzóski-Gromki, στη συνέχεια σε ευθεία γραμμή νότια του ποταμού Brok, έως το ανατολικό όριο του χωριού Βrzóski-Falki, στη συνέχεια σε ευθεία γραμμή έως την οδό αριθ. 66, έως το βόρειο όριο του χωριού Włosty-Olszanka, στη συνέχεια νότια μέσω της οδού αριθ. 66 έως τα όρια του δάσους·
                           
                        
                              β)
                           
                           
                              από τα νότια: σε ευθεία γραμμή προς τα νοτιοδυτικά κατά μήκος των νοτίων ορίων του χωριού Dąbrowa-Zabłotne, έως τα νότια όρια του χωριού Dąbrowa Wielka, στη συνέχεια σε ευθεία γραμμή προς τα δυτικά, νότια του χωριού Κrzeczkowo Μianowskie, έως τα όρια της περιοχής Podlaskie, στο επίπεδο του χωριού Ζaręby-Choromany·
                           
                        
                              γ)
                           
                           
                              από τα δυτικά: κατά μήκος των ορίων της περιοχής Podlaskie έως την οδό αριθ. 63, στη συνέχεια κατά μήκος των ορίων της περιοχής Podlaskie και των δυτικών ορίων του χωριού Srebrny Borek έως την οδό αριθ. 8, κατά μήκος των δυτικών ορίων του χωριού Ostrożne, στη συνέχεια προς τα βόρεια επί του δυτικού ορίου των χωριών Krajewo-Łętowo, Krajewo-Borowe, Krajewo-Ćwikły, στη συνέχεια σε ευθεία γραμμή κατά μήκος των δυτικών και των βορείων ορίων του χωριού Zbrzeżnica έως την οδό αριθ. 63, στη συνέχεια προς τα βόρεια μέσω της οδού αριθ. 63 έως το γεωγραφικό πλάτος του χωριού Ρolki-Τeklin·
                           
                        
                              δ)
                           
                           
                              από τα βόρεια: σε ευθεία γραμμή ανατολικά των ορίων μεταξύ των περιοχών zambrowski και łomżyński, συμπεριλαμβανομένου του χωριού Polki-Teklin έως το σημείο στο γεωγραφικό πλάτος του χωριού Κossaki-Νadbielne, στη συνέχεια σε ευθεία γραμμή νοτίως του χωριού Κossaki-Νadbielne και πάνω από το χωριό Kałęczyn-Walochy, στη συνέχεια έως τη διασταύρωση της οδού αριθ. 679 με την οδό του χωριού Rutki-Kossaki έως το χωριό Kalinówka-Basie, στη συνέχεια κατά μήκος του νοτίου ορίου του χωριού Rutki-Kossaki έως τη διασταύρωση 11 Listopada με την οδό αριθ. S8, στη συνέχεια κατά μήκος της γραμμής πάνω από το χωριό Górskie-Ponikły Stok και του ανατολικού ορίου του χωριού Modzele-Górki και Olszewo Przyborowo έως το όριο των περιοχών zambrowski και wysokomazowiecki στο γεωγραφικό πλάτος του χωριού Stare Niziołki.